Armada je zapalila Krčki most: Pogledajte spektakl za Oluju...

'222' Svaka baklja za jednog poginulog branitelja iz Primorsko-goranske županije. Obasjani Krčki most vidio se u cijeloj riječkoj regiji, a Armada je obilježila svoj rođendan i obljetnicu Dana pobjede...

<p>Promet je bio obustavljen pet minuta, 222 člana udruge Plavo-bijeli otok i Armade rasporedili su se na Krčkom mostu i zapalili 222 baklje za isto toliko poginulih branitelja u <strong>Domovinskom ratu</strong> iz Primorsko-goranske županije.</p><p> <style type="text/css">.embed-container { position: relative; padding-bottom: 56.25%; height: 0; overflow: hidden; max-width: 100%; } .embed-container iframe, .embed-container object, .embed-container embed { position: absolute; top: 0; left: 0; width: 100%; height: 100%; } </style> </p><p><strong>Armada </strong>je bakljadom proslavila 30. rođendan i obilježila 22. obljetnicu Oluje, veličanstvene akcije kojom je slomljen agresorski san o Velikoj Srbiji, oslobođen hrvatski teritorij i u kojoj su sudjelovali mnogi članovi navijačke skupine Rijeke.</p><p>Bakljada se vidjela kilometrima, a obasjani most bio je vidljiv u cijeloj riječkoj okolici.</p><h2>Dan pobjede</h2><p>NK Rijeka je ranije na službenoj stranici čestitala svima Dan pobjede, a isto su napravili Dinamo, Hajduk, Osijek i većina sportskih kolektiva u Hrvatskoj, kao i naši sportaši poput <a href="https://www.24sata.hr/sport/na-le-ima-sin-i-hrvatski-stijeg-534845"><strong>Ivice Kostelića</strong></a> koji je objavio fotku s kninske tvrđave.</p><p>Cijela Hrvatska slavi i sjeća se heroja koji su prije <strong>22 godine </strong>u samo nekoliko dana oslobodili okupirani hrvatski teritorij koji je bio pod nadzorom pobunjenih Srba koji su uspostavili paradržavu 'Republiku Srpsku Krajinu'. Oluja je uz akciju Bljesak, još jednu veličanstvenu pobjedu hrvatske vojske, bila ključna akcija kojom je završen Domovinski rat i obranjen hrvatski teritorij.</p>